18. ΑΠΟΦΑΣΗ ΑΡΧΗΓΟΥ ΓΕΝΙΚΟΥ ΕΠΙΤΕΛΕΙΟΥ ΕΘΝΙΚΗΣ ΑΜΥΝΑΣ Αριθ. Φ.446/165801 της 9/28 Ιουν. 1983 (ΦΕΚ Β' 367) Για τον καθορισμό των δικαιολογητικών που απαιτούνται για την αναγνώριση στους ενδιαφερομένους Στρατιωτικούς των Ενόπλων Δυνάμεων του γάμου που τέλεσαν χωρίς άδεια. Έχοντας υπόψη: α)Τις διατάξεις του Ν.Δ. 1400/73 "περί κατάστάσεων των Αξιωματικών των Ενόπλων Δυνάμεων όπως τροποποιήθηκε μεταγενέστερα. β)Τις διατάξεις του Νόμ. 1353/83 "Μετάταξη Αξιωματικών των Ενόπλων Δυνάμεων στο Θρησκευτικό Σώμα και άλλες διατάξεις", αποφασίζουμε: 1.Καθορίζουμε, σύμφωνα με την παρ. 5 του άρθρ. 7 του Νόμ. 1353/83 τα δικαιολογητικά που πρέπει να υποβάλουν οι ενδιαφερόμενοι Στρατιω-τικοί των Ενόπλων Δυνάμεων για την αναγνώριση του γάμου που τέλεσαν χωρίς άδεια και τα οποία είναι: α)Αίτηση του ενδιαφερομένου στην οποία να επισυνάπτεται Κατάσταση οικογενειακών στοιχείων της συζύγου, όπως η συνημμένη στην προσθήκη 2 του παραρτήματος "Β" της ΠΔ 4-1/76/ΓΕΕΘΑ. β)Αντίγραφο ληξιαρχικής πράξεως γάμου. γ)Πρόσφατο πιστοποιητικό της οικείας Μητροπόλεως στο οποίο να φαίνεται ότι ο γάμος έγινε σύμφωνα με τους Ιερούς Κανόνες της Ορθόδοξης Εκκλησίας, ή πιστοποιητικό του Δήμου ή της Κοινότητας που έγινε ο γάμος. δ)Πιστοποιητικό γεννήσεως της συζύγου στο οποίο να φαίνεται η εθνικότητα αυτής. ε)Πιστοποιητικό γεννήσεως τέκνων, εάν υπάρχουν. στ)Απόδειξη καταβολής δικαιωμάτων του οικείου Μετοχικού Ταμείου για την εγγραφή του γάμου και των τέκνων στα Μητρώα του. ζ)Υπεύθυνη δήλωση του ενδιαφερομένου του Ν.Δ. 105/1969 στην οποία να βεβαιώνεται ότι ο γάμος δεν διαλύθηκε μέχρι την ημέρα υποβολής της. 2.Η Μονάδα στην οποία θα υποβάλει ο ενδιαφερόμενος τα δικαιολογητικά, αφού τα ελέγξει για την πληρότητα, τα υποβάλλει στο αρμόδιο Επιτελικό Γραφείο του οικείου Γενικού Επιτελείου το οποίο τα ελέγχει και αυτό από πλευράς πληρότητας. 3.Η αναγνώριση των γάμων, η οποία σύμφωνα με το νόμο είναι υποχρεωτική γίνεται με διαταγή των οικείων Γενικών Επιτελείων. 4.Οι Αξ/κοί που βρίσκονται σε αποστρατεία και ετέλεσαν γάμο, όπως και αυτοί που ήταν στην ενέργεια και στην συνέχεια αποστρατεύθηκαν πριν από τη δημοσίευση του νόμου, θα υποβάλουν σχετική αίτηση μαζί με τη ληξιαρχική πράξη τελέσεως του γάμους τους στα αντίστοιχα μετοχικά ταμεία που είναι αρμόδια να εκδόσουν απόφαση εγγραφής τους στα Μητρώα τους. 5.Τα δικαιολογητικά της παρ. 2 της παρούσης είναι απαραίτητα για την αναγνώριση γάμων και για στρατιωτικούς Πολεμικών Καταστάσεων. (Αντί για τη σελ. 238,03(β)  Σελ. 238,03(γ) Τεύχος ΣΤ33-Σελ. 3 Γάμος Στρατιωτικών 36.Γ.δ.18 36.Γ.δ.18 Γάμος Στρατιωτικών 